CELEX: 32010D0130
Language: el
Date: 2010-03-01 00:00:00
Title: 2010/130/: Απόφαση της Επιτροπής, της 1ης Μαρτίου 2010 , για τη χορήγηση παρέκκλισης αναφορικά με την εφαρμογή του κανονισμού (ΕΚ) αριθ. 543/2009 του Ευρωπαϊκού Κοινοβουλίου και του Συμβουλίου σχετικά με τις στατιστικές φυτικών προϊόντων για το Βέλγιο, τη Βουλγαρία, την Τσεχική Δημοκρατία, τη Γερμανία, την Πολωνία, την Πορτογαλία και τη Σουηδία [κοινοποιηθείσα υπό τον αριθμό Ε(2010) 1057]

2.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/24
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 1ης Μαρτίου 2010
   για τη χορήγηση παρέκκλισης αναφορικά με την εφαρμογή του κανονισμού (ΕΚ) αριθ. 543/2009 του Ευρωπαϊκού Κοινοβουλίου και του Συμβουλίου σχετικά με τις στατιστικές φυτικών προϊόντων για το Βέλγιο, τη Βουλγαρία, την Τσεχική Δημοκρατία, τη Γερμανία, την Πολωνία, την Πορτογαλία και τη Σουηδία
   [κοινοποιηθείσα υπό τον αριθμό Ε(2010) 1057]
   (Τα κείμενα στη βουλγαρική, την τσεχική, τη γερμανική, τη γαλλική, την ολλανδική, την πολωνική, την πορτογαλική και τη σουηδική γλώσσα είναι τα μόνα αυθεντικά)
   (2010/130/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 543/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με τις στατιστικές φυτικών προϊόντων και την κατάργηση των κανονισμών (ΕΟΚ) αριθ. 837/90 και αριθ. 959/93 του Συμβουλίου (1), και ιδίως το άρθρο 10 παράγραφος 1,
   την αίτηση που υποβλήθηκε από το Βέλγιο στις 30 Ιουλίου 2009,
   την αίτηση που υποβλήθηκε από τη Βουλγαρία στις 20 Ιουλίου 2009,
   την αίτηση που υποβλήθηκε από την Τσεχική Δημοκρατία στις 30 Ιουλίου 2009,
   την αίτηση που υποβλήθηκε από τη Γερμανία στις 23 Ιουλίου 2009,
   την αίτηση που υποβλήθηκε από την Πολωνία στις 31 Ιουλίου 2009,
   την αίτηση που υποβλήθηκε από την Πορτογαλία στις 20 Ιουλίου 2009,
   την αίτηση που υποβλήθηκε από τη Σουηδία στις 30 Ιουλίου 2009,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 10 του κανονισμού (ΕΚ) αριθ. 543/2009, η Επιτροπή μπορεί να χορηγήσει στα κράτη μέλη παρέκκλιση όσον αφορά την εφαρμογή του εν λόγω κανονισμού στον βαθμό που η εφαρμογή του εν λόγω κανονισμού στα εθνικά τους στατιστικά συστήματα απαιτεί μεγάλες προσαρμογές και ενδέχεται να προκαλέσει σημαντικά πρακτικά προβλήματα.
            
         
               (2)
            
            
               Ενδείκνυται να χορηγηθούν τέτοιες παρεκκλίσεις στο Βέλγιο, τη Βουλγαρία, την Τσεχική Δημοκρατία, τη Γερμανία, την Πολωνία, την Πορτογαλία και τη Σουηδία κατόπιν των αιτήσεών τους.
            
         
               (3)
            
            
               Σύμφωνα με τον κανονισμό (ΕΚ) αριθ. 543/2009, ένα κράτος μέλος στο οποίο έχει χορηγηθεί παρέκκλιση εξακολουθεί να εφαρμόζει τις διατάξεις των κανονισμών του Συμβουλίου (ΕΟΚ) αριθ. 837/90 (2) και (ΕΟΚ) αριθ. 959/93 (3) κατά τη διάρκεια της περιόδου για την οποία χορηγείται παρέκκλιση.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικής στατιστικής που συστάθηκε με την απόφαση 72/279/ΕΟΚ του Συμβουλίου (4),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Χορηγείται στη Τσεχική Δημοκρατία παρέκκλιση από την εφαρμογή του κανονισμού (ΕΚ) αριθ. 543/2009 για περίοδο που λήγει στις 31 Δεκεμβρίου 2010.
   2.   Χορηγείται στο Βέλγιο, τη Βουλγαρία, τη Γερμανία, την Πολωνία, την Πορτογαλία και τη Σουηδία παρέκκλιση από την εφαρμογή του κανονισμού (ΕΚ) αριθ. 543/2009 για περίοδο που λήγει στις 31 Δεκεμβρίου 2011.
   Άρθρο 2
   Η παρούσα απόφαση απευθύνεται στο Βασίλειο του Βελγίου, τη Δημοκρατία της Βουλγαρίας, την Τσεχική Δημοκρατία, την Ομοσπονδιακή Δημοκρατία της Γερμανίας, τη Δημοκρατία της Πολωνίας, την Πορτογαλική Δημοκρατία και το Βασίλειο της Σουηδίας.
   
      Βρυξέλλες, 1 Μαρτίου 2010.
      
         
            Για την Επιτροπή
         
         Olli REHN
         
            Μέλος της Επιτροπής
         
      
   
   
      (1)  ΕΕ L 167 της 29.6.2009, σ. 1.
   
      (2)  ΕΕ L 88 της 3.4.1990, σ. 1.
   
      (3)  ΕΕ L 98 της 24.4.1993, σ. 1.
   
      (4)  ΕΕ L 179 της 7.8.1972, σ. 1.